《蕲口道中三首》
宋代·王令

稍稍江上雨，声入窗壁寒。
悄悄舟中人，曲肘自枕眠。
安卧不成寐，起坐浩长叹。
离家日逾百，行路忽已千。
昔与燕俱来，今见北雁还。
道里苦不通，寄书如弃捐。
风水相喷薄，归期渺无端。
空令秋夜梦，反覆如循环。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。